text: রেমডিসিভির ব্রড-স্পেকট্রাম বা বিস্তৃত পরিসরের ভাইরাস প্রতিরোধী ঔষধ যা "গিলিড সাইন্সেস" নামক এক বায়োফার্মাসিউটিক্যাল কোম্পানি উন্নয়ন সাধন করেছে। এটি মূলত শিরার মাধ্যমে দেহে অনুপ্রবেশ করানো হয় যা ভাইরাস সংক্রান্তীয় রোগে ব্যাবহার করা হয়। কোভিড-১৯ এর প্রতিকার হিসেবে জাপান ও মার্কিন যুক্তরাষ্ট্র (এফ.ডি.এ.) মে, ২০২০ সালে এর অনুমোদন দেয়। তবে, প্রাথমিক অবস্থায় এর ব্যাবহার শুধুমাত্র মুমূর্ষু রোগীদের বেলায়, বিশেষ ক্ষেত্রে ব্যবহার করা হচ্ছে। করোনা রোগীদের দেহে "ক্লোরোকুইন"-এর থেকে, কার্যকরিতার দিক থেকে, আপাতত অধিক ফলপ্রসূ বলে বিশেষজ্ঞগণ মনে করছেন, যদিও পরবর্তীতে এর  পার্শ্বপ্রতিক্রিয়া কতটুকু মারাত্মক বা হানিকর হতে পারে তা আপাতত অজানা। রেমডিসিভির উন্নয়ন পারতপক্ষে "ইবোলা"-তে আক্রান্তকারীদের জন্য উত্‌পাদন করা হলেও এর কার্যকরীতা অনান্য ভাইরাস জনিত রোগে ইতিবাচক ফলাফলের জন্য সীমিত আকারে ব্যবহার করা হচ্ছে।
  
  বিষয়শ্রেণী:ভাইরাসনিরোধক ঔষধ
title: রেমডেসিভির